== Borgerkrigen ==
=== Første slag ved Bull Run ===
[[Fil:Burnside+1stRI.jpg|300 px|thumb|Burnside (siddende i midten) og officerer fra 1st Rhode Island ved Camp Sprague, Rhode Island, 1861.]]
Ved borgerkrigens udbrud var Burnside [[brigadegeneral]] i Rhode Islands milits. Han organiserede et regiment, 1st Rhode Island Volunteer Infantry, og blev udpeget til dets [[oberst]] den [[2. maj]] [[1861]]. I løbet af en måned blev han forfremmet til at lede en [[brigade]] i militærområdet Northeast Virginia. Han ledede brigaden uden at gøre sig særligt bemærket i [[Første slag ved Bull Run]] i juli, hvor han indsatte sine tropper lidt efter lidt. Han overtog midlertidigt kommandoen over divisionen fra den sårede brigadegeneral [[David Hunter]]. Efter at hans 90-dages regiment var afmønstret, blev han forfremmet til brigadegeneral den [[6. august]] og blev sat til at træne provisoriske brigader i den nyfødte [[Army of the Potomac]].<ref name=ESWW/>
Titler Politik Erhvervsliv Teknologi Politiske_embeder